ROMÂNIA

JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăz 05.04.2019, ora 900, în sala de ședință a Consiliului Local al Comunei Archiș, cu ocazia ţinerii Ședinţei Extraordinare de Consiliu Local convocată prin Dispoziţia nr.90 /02.04.2019 a primaruluiinterimar d-l Horhat Pavel - Nelu. La şedinţă participă 8 consilieri locali din 10 consilieri în funcţie, totalul consilierilor Consiliului local Archiş fiind de 11, d-nii Bătrîn Nicolae şi Pantea Nicolae fiind absenţi.

D-l Pavel Gheorghe -Leontin preşedintele de şedinţă, prezintă Ordinea de zi

1. Proiect de hotărâre privind înfiinţarea Serviciului de Alimentare cu Apă Groşeni al comunei Archiş.

2. Proiect de hotărâre privind aprobarea Organigramei Serviciului de Alimentare cu Apă Groşeni .

3. Proiect de hotărâre privindaprobarea Bugetului de venituri şi cheltuieli al Serviciului de

Alimentare cu Apă Groşeni .

4. Proiect de hotărâre privind aprobare darea în administrare a infrastructurii tehnico – edilitare

aferente sistemului de alimentare cu apă către Serviciul de Alimentare cu Apă Groşeni .

5. Diverse .

Preşedintele de şedinţă, d-l Pavel Gheorghe – Leontin supune la vot Ordinea de zi prezentată , cei 8 consilieri locali prezenţi sunt ,,pentru”, este adoptată HCL nr.22/05.04.2019.

În continuare, se trece la primul punct de pe Ordinea de zi: Proiect de hotărâre privind înfiinţarea Serviciului de Alimentare cu Apă Groşeni al comunei Archiş.

D-l consilier Alb Dănuţ întreabă dacă au mai avut loc întâlniri cetăţeneşti şi în celelalte localităţi ale comunei sau doar la Groşeni.

D-l primar interimar afirmă că în celelalte localităţi au mers pe la oameni şi le-au cerut părerea , s-a discutat cu alţii şi la sediul Primăriei când au venit după Adeverinţele de la APIA şi chiar a fost întocmit şi un tabel cu semnături , în acest scop .

D-l consilier Alb Dănuţ spune că , în principiu , oamenii, cel puţin de la Groşeni, sunt de acord cu înfiinţarea Serviciului de alimentare cu apă şi cu preţul de 2 lei/mc, nefiind de acord ca apa să treacă la Compania de apă Arad .

D-l consilier Denuţ Andrei spune că trebuie găsită varianta corectă şi întreabă dacă la preţul de 2 lei/mc li se garantează oamenilor apă potabilă şi nu menajeră .

D-l primar interimar Horhat Pavel – Nelu şi d-l secretar Anta Florin afirmă că, momentan, apa este menajeră , dar trebuie făcute investiţii, acesta fiind scopul, îmbunătăţirea calităţii apei pentru a fi potabilă şi de asemenea obţinerea avizelor .

D-l consilier Denuţ Andrei spune că apa este o prioritate , cei din localitatea Archiş au uitat că în momentul în care la ei în localitate exista apă la reţea, celelalte localităţi nu aveau şi consideră că trebuie făcute investiţii la sistemul de apă, deoarece nu ar fi normal să fie dată în altă parte.

D-l Pavel Gheorghe-Leontin, preşedintele de şedinţă supune la vot punctul unu de pe Ordinea de zi:Proiect de hotărâre privind înfiinţarea Serviciului de Alimentare cu Apă Groşeni al comunei Archiş, cei 8 consileri prezenţi sunt ,,pentru”, este adoptată HCL nr.23/05.04.2019.

Se trece la punctul doi de pe Ordinea de zi:Proiect de hotărâre privind aprobarea Organigramei Serviciului de Alimentare cu Apă Groşeni .

D-l consilier Alb Dănuţ precizează că majoritatea cetăţenilor din localitatea Groşeni nu au fost de acord să se mai angajeze alte persoane, în afară de d-l Popovici Fănică şi Foghiş Dorin şi întreabă ce se va întâmpla cu d-l Marta Nelu, care are doar jumătate de normă la Primăria Archiş , cealaltă jumătate fiind la Şcoala Gimnazială Groşeni.

D-l consilier Denuţ Andrei întreabă dacă d-l Marta Ionel poate rămâne , în continuare cu jumătate de normă la Primărie .

D-l Crîjmar Den-Cristian propune ca reprezentantul Consiliului Local în Consiliul de Administraţie al Şcolii Gimnaziale să ridice această problemă într-o şedinţă a Consiliului pentru a se găsi o modalitate legală de a fi rezolvată.

Se supune la vot punctul doi de pe Ordinea de zi:Proiect de hotărâre privind aprobarea

Organigramei Serviciului de Alimentare cu Apă Groşeni, cei 8 consileri prezenţi sunt ,,pentru”,

este adoptată HCL nr.24/05.04.2019.

În continuare, se trece la punctul trei de pe Ordinea de zi:Proiect de hotărâre privindaprobarea Bugetului de venituri şi cheltuieli al Serviciului de Alimentare cu Apă Groşeni .

D-l consilier Alb Dănuţ întreabă, referitor la anexa de la proiect cu privire la Planul de investiţii la Sistemul de alimentare cu apă, cine l-a întocmit şi cine va răspunde de el în momentul alocării banilor .

D-l Anta Florin, secretarul comunei, precizează că, dacă se aprobă proiectul de hotărâre , aceste investiţii vor fi cuprinse în Programul de investiţii şi apoi la achiziţii, aceste programe urmând a fi actualizate .

D-l consilier Alb Dănuţ consideră că gresia este scumpă, dar pentru stâlpi consideră că valoarea este mică.

D-l inspector Horhat Ioan precizează că aceasta este, doar, o estimare., urmând să fie contactată o firmă specializată , în acest scop , dar , prioritar este rezolvarea captării.

D-l consilier Răzban Pavel întreabă ce este prevăzut la punctul Diverse din Planul de investiţii .

D-l inspector Puleac Dan-Radu precizează că acolo sunt prevăzuţi 2000 lei pentru investiţii neprevăzute.

D-l consilier Faur Pavel spune că în cartierul unde locuiesc romii robinetele merg continuu .

D-l consilier Alb Dănuţ consideră că este normal ca toţi să plătească , sugerând că există loc unde nu există ceas, iar referitor la romi spune că aceştia au maşini , muncesc în străinătate.

D-nii consilieri propun să se facă o listă a persoanelor care deţin ceasuri cu probleme pentru a fi schimbate şi a nu mai exista pierderi la apă .

De asemenea d-nii consilieri solicită să fie prevăzut în hotărârea de consiliu la art.doi că tariful pentru furnizarea apei va fi în sumă de 2 lei/mc începând cu 1 mai 2019, iar la articolul trei să se prevadă elaborarea Planului de investiţii , investiţii care se vor realiza de către Consiliul local Archiş la Sistemul de alimentare cu apă în vederea creşterii calităţii apei .

Se supune la vot punctul trei de pe Ordinea de zi:Proiect de hotărâre privindaprobarea Bugetului de venituri şi cheltuieli al Serviciului de Alimentare cu Apă Groşeni , cei 8 consileri prezenţi sunt ,,pentru”, este adoptată HCL nr.25/05.04.2019.

Se trece la punctul patru de pe Ordinea de zi:Proiect de hotărâre privind aprobare darea în administrare a infrastructurii tehnico – edilitare aferente sistemului de alimentare cu apă către Serviciul de Alimentare cu Apă Groşeni .

D-nii consilieri propun ca acest proiect să fie supus spre aprobare într-o altă şedinţă de consiliu , după ce se întocmeşte Planul de investiţii.

La punctul Diverse, d-l primar interimar aduce în discuţie solicitarea celor de la ADIACJA privind aderarea la Asociaţie.

D-nii consilieri hotărăsc să se discute în şedinţa următoare când vor fi prezenţi şi d-nii consilieri care lipsesc, fiind vorba despre localitatea Archiş.

D-l Foghiş Dorin , instalator, ridică problema apei din subsolul blocului din localitatea Groşeni spunând că trebuie găsită o soluţie pentru a rezolva problema respectivă.

D-l consilier Alb Dănuţ le aduce la cunoştinţă că a apărut un ghid în care sunt prevăzute condiţiile pe care trebuie să le îndeplinească u.a.t. pentru a primi subvenţii, asemănătoare celor primite de la APIA, pentru Fondul forestier proprietate publică administrat prin ocol silvic de regim, cuprins în Amenajamentul silvic şi propune să se facă o analiză a acestuia .

D-l consilier Faur Pavel spune că la grădiniţa din localitatea Groşeni ar fi necesare leagăne şi tobogan pentru copii .

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Extraordinare din data de 05.04.2019.

PREŞEDINTE DE ŞEDINŢĂ SECRETAR

PAVEL GHEORGHE – LEONTIN ANTA GHEORGHE - FLORIN